**РЕШЕНИЕ № ПВ – 99 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ-Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **ПУП-ПРЗ и образуване на УПИ с функция: „Жилищно строителство”**, промяна предназначението на земеделската земя за неземеделски нужди и включването и в регулацията на с. Стряма, община Раковски**,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** ПИ № 034220 с НТП пасище,мера с площ 6,122 дка; ПИ № 034240 с НТП пасище,мера с площ 3,158 дка; ПИ № 034239 с НТП пасище,мера с площ 21,101 дка; ПИ № 034143 с НТП пасище,мера с площ 9,486 дка; ПИ № 034172 с НТП полски път с площ 1,472 дка; ПИ № 034149 с НТП канал, с площ 2,048 дка; ПИ № 034141 с НТП полски път с площ 0,300 дка в землището на с. Стряма, община Раковски

**Възложител: Павел Гуджеров –** кмет на община Раковски, гр.Раковски, пл.“България“ № 1

**Характеристика на инвестиционното предложение:**

Инвестиционното предложение е ново и цели да се промени предназначението на земеделска земя за жилищно застрояване, ниско, индивидуално строителство, като се образуват 3 нови квартала със средна площ на урегулираните поземлени имоти от 600 до 800 кв.м. като се образуват 64 броя урегулирани поземлени имота. Теренът, на който ще се промени статута на земеделската земя е с обща площ 46,678 дка и граничи с регулационните граници на с.Стряма.

Новите имоти граничат със съществуващи пътища, при реализацията на инвестиционното предложение не се налага изграждане на нова пътна инфраструктура.

Водоснабдяването ще се извърши от съществуващата водоснабдителната мрежа на с.Стряма. Тъй като в с.Стряма няма изградена селищна канализационна мрежа, заустването на отпадните води ще става във водоплътни ями.

Електрозахранването ще се извърши от МНН на с.Стряма, съгласувано с ЕВН „Елестроразпределение”ЕАД

Инвестиционното предложение попада в обхвата на т.10, буква „б“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

ПИ 034220, 034240, 034239, 034143, 034172, 034149, 034141, землище с. Стряма, община Раковски, в които се предвижда да се реализира инвестиционното предложениене попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000289 „Трилистник” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Площта на всеки новообразуван урегулиран поземлен имот ще бъде от 600 до 800 кв.м. Отреждането на имотите е за жилищно строителство с височина на сградите до 10 м.; плътност на застрояване до 60 %; интензивност на застрояване до 1,2; минимална озеленена площ до 40 %, начин на застрояване – свободно. Тъй като теренът граничи с път от общинската пътна мрежа нова пътна инфраструктура няма да се изгражда.

* Предвид предлаганото строителство (монолитно) не се очаква извършваните строително-монтажни дейности да доведат до значимо замърсяване и дискомфорт на околната среда в района. Реализацията на инвестиционното предложение ще бъде извършена по класически методи за подобен тип обекти в рамките на разглеждания имот, без да излиза с влиянието си извън границите му.
* Организацията и технологията на строително-монтажните дейности при реализирането на инвестиционното предложение, ще бъде съобразена с теренните условия и връзката с останалите инфраструктурни обекти. Ще се ползват съществуващи мрежи (електро, ВиК и транспортен достъп), след изпълнение на необходимите връзки:
* Не се предвижда добив на подземни води, в етапа на експлоатацията ще се използва вода от водопроводната мрежа на населеното място.
* Отпадъчни води от еднофамилните къщи ще се отвеждат във водоплътни изгребни ями. Не се предвижда заустване на отпадъчни води във водни обекти. Предвид горното, въздействието от реализацията на инвестиционното предложение върху водите се определя като незначително.
* Не се очакват кумулативни въздействия, от реализацията на инвестиционното предложение.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Инвестиционното предложение ще се реализира в следните недвижими поземлени имоти: ПИ № 034220 с НТП пасище,мера с площ 6,122 дка; ПИ № 034240 с НТП пасище,мера с площ 3,158 дка; ПИ № 034239 с НТП пасище,мера с площ 21,101 дка; ПИ № 034143 с НТП пасище,мера с площ 9,486 дка; ПИ № 034172 с НТП полски път с площ 1,472 дка; ПИ № 034149 с НТП канал, с площ 2,048 дка; ПИ № 034141 с НТП полски път с площ 0,300 дка в землището на с. Стряма, община Раковски, м.”Перселик”.

По време на строителството всички необходимите площи за временни дейности, като изкопаване на хумусен слой, събиране и складиране на строителни и битови отпадъци, разполагане и паркиране на строителна техника ще бъдат извършвани на определените за това места на територията на имотите.

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитен ите зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000289 „Трилистник”.
2. ИП ще се осъществи в границите на имотите, без да се налага заемане на допълнителни площи. Имотите се намират на около 5 км. източно от защитената зона. Поради отдалечеността на имота от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие, в резултат на реализацията и експлоатацията на инвестиционното предложение ще е ограничен в рамките на разглежданиите имоти, поради което не се очаква негативно въздействие върху околната среда и земеползването в района.
* Инвестиционното предложение е за изграждане на еднофамилни къщи, ще се формират само битово-фекални отпадъчни води, зауствани във водоплътни ями. Не се предполага замърсяване на подземните и повърхностните води в района.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда – атмосферния въздух, водите, почвите, земните недра, флората и фауната.
* Въздействието по време на експлоатация върху компонентите на околната среда се класифицират като дълготрайно, постоянно, възстановимо с малък териториален обхват, незначителен кумулативен ефект и не се предполагат негативни въздействия върху здравето на хората и компонентите на околната среда.
* С писмо изх. № 4006/05.05.2017г. РЗИ - Пловдив е определила, че не се очаква здравен риск от реализацията на инвестиционното предложение.
* От реализацията, както и от последващата експлоатация на инвестиционното предложение не се очаква да има трансгранични въздействия.

**V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Раковски и кметство с. Стряма. Общината е информирала РИОСВ Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет.**

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 29.05.2017 г.**

*Директор на РИОСВ - Пловдив*